**ČETRTEK, 14. OKTOBER 2021, OB 18.30:  JEDRT LAPUH MALEŽIČ: NAPOL MORILKE**; **SRE-ČANJE BRALNEGA KLUBA KIRA KNJIGA**

JEDRT LAPUH MALEŽIČ v svoji četrti knjigi (drugem romanu) dogajanje prvič seli v prete-klost, konkretno v čas med obema svetovnima vojnama. Pred nami je zgodba tržaških Slo-venk, ki pred fašističnim pritiskom pobegnejo najprej k sorodnikom v Istro, od tam pa se po nekaj letih preselijo v Maribor. Vešče izpisana pripoved treh (zelo različnih) generacij žensk (none, hčerke in vnukinje) je v osnovi intimni družinski portret, ki mu najostrejše poteze zariše klerikalna vzgoja, patriarhalni red, tujstvo, izkoreninjenost in begunstvo, to-da v ozadju te "notranje" drame se izrisuje slikovita politično-zgodovinska freska, v kateri lahko prepoznamo tudi sledi sedanjega trenutka. Tudi to avtoričino delo znova kaže, da intime in politike preprosto ni mogoče ločiti, sploh kadar gre za vprašanje položaja ženske v družini oziroma svetu – takrat gre pač vse na nož. Pri čemer si pomenljivi naslov lahko razlagamo tako v kontekstu (pre)tesnih družinskih vezi kot skozi zaostren odnos posamezni-ka/-ce in družbe.

Kako boste NAPOL MORILKE doživljali vi, nas bo zanimalo v nacionalnem mesecu skupnega branja in na oktobrskem srečanju bralnega kluba Kira knjiga V ČETRTEK,  14. 10. 2021, ob 18.30 uri v čitalnici MKI.

Bralni klub Kira knjiga vodi literarna kritičarka in prevajalka DIANA PUNGERŠIČ. Udeležba v bralnem klubu je brezplačna.

Bralni klub Kira knjiga je projekt bralne kulture, ki ga sofinancira Javna agencija za knjigo Republike Slovenije.

Bralni klub Kira knjiga je projekt bralne kulture, ki ga sofinancira Javna agencija za knjigo Republike Slovenije.